PREMIERE PARTIE Sç 



ne s'en saillent; lendemain au matin romp 

 les coquilles et lave les limassons de lait 

 frois ; essuyé et les donnes à l'oyseau ; puis 

 metz l'oyseau au soleil ou auprès du feu, 

 jusques qu'il ait emuty quatre ou cinq foys ; 

 et, s'il endure bien la chaleur, elle luy est 

 bonne. Après midi soit peu de past bon 

 et à petite gorge, et le metz en lieu chault 

 et sec. Au soir, quant aura passé sa gorge, 

 donne-luy clous de girofle, comme il est 

 escript au chapitre : Quant l'oyseau n'en- 

 duit bien sa gorge, pour la luy faire enduire 

 ou randre. 



De porter et contregarder Voyseau 

 et luy acoustumer les chiens. 



PORTER l'oyseau sur le poing destre est 

 meilleur et plus seur pour l'oyseau 

 que sur le senestre, pource qu'il est plus 

 agilement getté pour voler partant de la 

 main destre, et en est plus legier et sou- 



